ചേര്ത്തലയിലെ ആശാരിയുണ്ടാക്കിയ കടപ്പക്കോല് കണ്ടിട്ട് ക്രിസ്തുവിനും മുമ്ബുള്ള മോശയുടെ അംശവടിയെന്ന് കരുതി മുത്തിയിട്ട് പോന്ന ബിഷപ്പുമാര് വരെയുണ്ട്. 2 ലക്ഷത്തി 60000 കോടി അക്കൗണ്ടിലുണ്ട് എന്ന് ഒരു ഫ്രോഡ് പറഞ്ഞപ്പോള് ആ സംഖ്യ പണ്ട് മന്മോഹന് സിങ്ങ് അവതരിപ്പിച്ച കേന്ദ്ര ബജറ്റിലെ ആകെ സംഖ്യയേക്കാള് അധികമാണെന്നറിയാതെ ആര്ത്തി മൂത്ത് ഓടിക്കൂടിയവരെയൊക്കെ ചാട്ടകൊണ്ട് അടിക്കുകയല്ലേ വേണ്ടത് ദാസനും വിജയനും എഴുതുന്നു ! രണ്ടുലക്ഷത്തി അറുപത്തിനായിരം കോടി എന്നൊക്കെ കേള്ക്കുമ്ബോള് വിശ്വസിച്ചു പോകുന്ന മലയാളി എന്നാല് നമ്മുടെ നാട്ടില് കോടികള്ക്കൊന്നും ഒരു വിലയില്ലാതായി എന്ന് വേണം കരുതുവാന് . പണ്ടൊക്കെ നമ്മുടെ സിനിമകളില് പത്തു ലക്ഷത്തിനും അന്പത് ലക്ഷത്തിനുമൊക്കെയായിരുന്നു കള്ളക്കടത്തുകാര് എതിരാളികളെ വകവരുത്തിയിരുന്നത് എങ്കിലും ഇന്നിപ്പോള് അന്പത് കോടിക്കും നൂറു കോടിക്കും ഒക്കെയാണ് സിനിമകളിലെ വില്ലന്മാര് കാര്യങ്ങള് കൈകാര്യം ചെയ്തിരുന്നത് . അമേരിക്ക , ജപ്പാന്, ജര്മ്മനി പോലുള്ള രാജ്യങ്ങളുടെ രാജ്യ സുരക്ഷാ ബഡ്ജറ്റുകളെക്കാള് വലുതാണ് നമ്മുടെ ചേര്ത്തലക്കാരന് ജനങ്ങളെ പറ്റിക്കുവാന് ഉണ്ടാക്കിയ കടലാസുവര്ക്കുകള് . ഏതാനും വര്ഷങ്ങള്ക്ക് മുന്പു വരെ ഇന്ത്യയുടെ ആകെ കേന്ദ്ര ബജറ്റ് ഇപ്പറഞ്ഞ രണ്ടുലക്ഷത്തി അറുപത്തിനായിരം കോടി വരില്ല. അതും മലയാളി വിശ്വസിച്ചു. ക്രിസ്തുവിനും മുന്പുള്ള മോശയുടെ അംശവടിയും രണ്ടായിരം വര്ഷം പഴക്കമുള്ള ബൈബിളും ഒക്കെ പോയികണ്ട് മുത്തിയവരില് ബിഷപ്പുമാരും ആര്ച്ച് ബിഷപ്പുമാരും വരെയുണ്ടത്രേ . ഒന്നേകാല് നൂറ്റാണ്ടിലേറെ പഴക്കമുള്ള പഴയ നസ്രാണി ദീപിക ആണെങ്കില് അതേക്കുറിച്ച് ഒരു സണ്ടേ സപ്ലിമെന്റ് വരെയിറക്കി, അതും ഒരു മുതിര്ന്ന വൈദികന്റെ രചനയില്. എന്നിട്ടും മോശ ജീവിച്ചിരുന്ന കാലഘട്ടം പോലും മനസിലാക്കാനുള്ള ബുദ്ധി ഈ വിവരദോഷികള്ക്ക് ഇല്ലാതെ പോയല്ലോ , ദൈവമേ ! പിന്നല്ലേ സാധാരണ മനുഷ്യര്. രണ്ടുലക്ഷത്തി അറുപത്തിനായിരം കോടി രൂപ ഗള്ഫ് രാജ്യങ്ങളില് നിന്നും ബ്രൂണെയില് നിന്നും കിട്ടാനുണ്ട് എന്ന് കാണിച്ചുകൊണ്ട് ബാങ്ക് ട്രാന്സ്ഫര് രേഖകള് ഉണ്ടാക്കിയപ്പോള്, ആ പണം കിട്ടണമെങ്കില് ഇന്ത്യയിലെ റിസര്വ് ബാങ്കില് ചെറിയ തുക പിഴയായി അടക്കണം എന്നൊക്കെ പറയുമ്ബോള് വിശ്വസിച്ചു പണം കൊടുക്കുന്നവനെയാണ് ആദ്യം പോലീസ് പോക്കേണ്ടത്. രണ്ടുലക്ഷത്തി അറുപത്തിനായിരം കോടി രൂപ കയ്യില്കിട്ടുമ്ബോള് അതില്നിന്നും നൂറു കോടി രൂപ പലിശയില്ലാതെ കിട്ടാനുള്ള ആര്ത്തി മൂത്തവര് പണം അഡ്വാന്സ് ആയി കൊടുത്തപ്പോള് അവരെയാണ് അടിക്കേണ്ടത് . കുറെ കാലങ്ങളായി ഇതുപോലെയുള്ള ഇടപാടുകള് കേരളത്തിലും മറ്റുള്ളയിടങ്ങളിലും നടന്നുവരുന്നു. ആഫ്രിക്കയില് വിമാനാപകടത്തില് മരണമടഞ്ഞ രാജാക്കന്മാരുടെ അനന്തരാവകാശികള് എന്ന് അവകാശപ്പെട്ട് കുറെ നൈജീരിയക്കാര് മലയാളികളുടെ കോടിക്കണക്കിനു രൂപ വസൂലാക്കിയിട്ടുണ്ട്. അവരുടെ പണം വിദേശത്തേക്ക് അയക്കണമെങ്കില് ബാങ്കിന് ചെറിയ ഫീസ് കൊടുക്കണമെന്നും ആ പണം വിദേശത്തേക്ക് എത്തിയാല് പകുതി പാര്ട്ണര് ആക്കാമെന്ന ഉറപ്പിന്മേല് പണമയച്ചവര് ധാരാളം . പിന്നെ ഇറാഖ് യുദ്ധത്തില് ഉള്പ്പെട്ട അമേരിക്കന് മറീനുകളുടെ പേരില് മെയിലുകള് വന്നു തുടങ്ങി , അവിടെ നിന്നും കിട്ടിയ പെട്രോളിയം കിണറുകളിലെ വരുമാനം വിദേശത്തേക്ക് അയക്കുവാനുള്ള ബാങ്ക് ഫീസ് ആവശ്യപ്പെട്ടുള്ള മെയിലുകള് . അത് കഴിഞ്ഞപ്പോള് സിറിയയിലും ലിബിയയിലും മറന്നുവെച്ചുപോയ ഡോളര് പെട്ടികളുടെ പിന്നാലെയായി ഇക്കൂട്ടരുടെ പരക്കം പാച്ചില് . ഈയിടെയായി വരുന്ന സുന്ദരികളായ പെണ്ണുങ്ങളുടെ പേരിലുള്ള വാട്സ്ആപ്പുകള് അഫ്ഘാനിസ്ഥാനിലെ ഡോളര് പെട്ടികളുടെ കഥകളുമായിട്ടാണ്. കുറെ ഞരമ്ബ് രോഗികളും ആര്ത്തി മൂത്തവരും ഇവരുടെ കെണിയില് പെട്ട് മിണ്ടാതിരിക്കുന്നുണ്ട്. കേരളത്തിലെ ഈ ഡോക്ടര് മോണ്സന്റെ ഏജന്റുമാര് നിസാരക്കായിരുന്നില്ല. സംസ്ഥാന അവാര്ഡുകള് കിട്ടിയ അധ്യാപകര്, മറ്റുള്ളവരുടെ ജീവിതം ചികഞ്ഞുനോക്കി കുത്തിപൊന്തിക്കുന്ന ഉന്നത ചാനല് മേധാവികള്, റിപ്പോര്ട്ടര്മാര്, പൊലീസിലെ ചില കൈക്കൂലിക്കാര്, സിനിമ നടന്മാരുടെ വാലുകളായി നടക്കുന്ന ചില ഈസിമണി ചെറുപ്പക്കാര്, പെണ്ണുപിടിയന്മാര്, രാഷ്ട്രീയക്കരുടെ പിന്നാലെ നടന്നുകൊണ്ട് അവരെ കുഴിയില് ചാടിക്കുന്ന ചില ബ്രോക്കര്മാര്, ചില അലവലാതി ഇന്ഫ്ളുവന്സര്മാര്, ഇവരൊക്കെയാണ് ഈ പുരാവസ്തുക്കാരന്റെ ഏജന്റുമാര്. തമിഴ്നാട്ടിലെ രാജപാളയം, തിരുന്നേല്വേലി പോലുള്ള സഥലങ്ങള് കേന്ദ്രമാക്കി കുറെയധികം ചെറുപ്പക്കാര് നാഗമാണിക്യവും താഴികക്കുടവുമൊക്കെ അന്വേഷിച്ചുനടക്കുന്ന ഒരു കാലമുണ്ടായിരുന്നു. അതിപ്പോഴും നടക്കുന്നുണ്ട് എന്നാണറിയുന്നത്. നല്ല നല്ല കമ്ബനികളില് ജോലി നോക്കിയിരുന്ന ചെറുപ്പക്കാര് ജോലിയൊക്കെ വലിച്ചെറിഞ്ഞുകൊണ്ട് താഴികക്കുടത്തിനും നാഗമാണിക്യത്തിനും പിന്നാലെ വര്ഷങ്ങളോളം പോയിരുന്നു. അതിന്റെ ഭാഗമായാണ് മൂന്നാറില് അരങ്ങേറിയ കൊലപാതകങ്ങളും ആത്മഹത്യയുമൊക്കെ. സ്വര്ണ്ണ ലിപികളില് ഉള്ള ലോകത്തിലെ ഏറ്റവും ചെറിയ ഖുര് ആനും രണ്ടായിരം വര്ഷം പഴക്കമുള്ള ബൈബിളും ഒക്കെ കണ്ടു കണ്ണ് തള്ളിയവരില് നാമെല്ലാം ഉള്പ്പെടുന്നു. ചേര്ത്തലയിലെ ആശാരിയെകൊണ്ടുണ്ടാക്കിയ സിംഹാസനവും കിരീടവും ഒക്കെ ചാണകത്തില് പൊതിഞ്ഞു വെച്ചാല് അതെല്ലാം പിന്നീട് പുരാവസ്തുവിന്റെ പോലെ ആകുമെന്നുള്ള വിദ്യ മനസ്സിലാക്കിയ മോണ്സണ്, മലയാളിയുടെ വീക്നെസ്സായ ആഡംബര കാറുകള് കാണിച്ചും മലയാളിക്ക് പണി കൊടുത്തു . മോണ്സണ് പണം വാങ്ങിയവരില് ആലപ്പുഴക്കാരനായ ഒരു കച്ചവടക്കാരനും ഉണ്ടെന്നാണ് അറിഞ്ഞത് . ഇതേ കച്ചവടക്കാരന് ഇതിനുമുമ്ബും സിനിമയില് നിക്ഷേപമെന്നു പറഞ്ഞുകൊണ്ട് ഒരാള്ക്ക് പണം കൊടുത്തു , പിന്നീട് കേസ് ആയി മാറിയിരിക്കുന്നു. ഇവരൊന്നും ജീവിക്കുന്നത് ഈ നാട്ടില് തന്നെയല്ലേ എന്ന് തോന്നിപ്പോകുന്ന തരത്തിലാണ് വാര്ത്തകള് വന്നുകൊണ്ടിരിക്കുന്നത്. ഈ മനുഷ്യന്റെ വീടിന്റെ മതിലും അതുപോലെ വാതില്പ്പടിയില് തൂക്കിയിരിക്കുന്ന നെയിം ബോര്ഡുകളും കണ്ടാല് തന്നെ അരി ഭക്ഷണം കഴിക്കുന്ന ഏവര്ക്കും മനസ്സിലാക്കാവുന്ന കാര്യങ്ങളെ ഉള്ളൂ. നല്ലതുപോലെ അധ്വാനിച്ചിരുന്ന ഇന്ത്യയിലെ ചെറുപ്പക്കാരുടെ ക്രിയാത്മക ശേഷി ഇല്ലാതാക്കുവാന് ഏതോ ഛിദ്രശക്തികള് ഇറക്കിവിടുന്ന മറ്റൊരു ജിഹാദാണ് ഈ നിധി ജിഹാദ് . ഒട്ടുമിക്ക സംസ്ഥാനങ്ങളിലെയും ചെറുപ്പക്കാര് ഈ നിധികള്ക്കും നാഗമാണിക്യത്തിനും താഴികക്കുടങ്ങള്ക്കും സുല്ത്താന്റെ വാളുകള്ക്കും പിന്നാലെ ഉറക്കമിളച്ചു ഓടുകയാണ് . അവര് നിധി കിട്ടുന്നതുവരെ ഓടിക്കൊണ്ടേയിരിക്കും . അവര് ഓടട്ടെ !!! ഡോക്ടര് മോണ്സാണ് ഒരു അവാര്ഡുകൂടി പ്രഖ്യാപിച്ചുകൊണ്ട് മന്ത്രി ദാസനും ഡോക്ടര് മോണ്സന്റെ തൊലിപ്പുറത്തെ ചികിത്സക്കായി മന്ത്രി വിജയനും